CELEX: 62011TA0595
Language: lt
Date: 2012-12-13 00:00:00
Title: Byla T-595/11 P: 2012 m. gruodžio 13 d. Bendrojo Teismo sprendimas byloje A prieš Komisiją (Apeliacinis skundas — Viešoji tarnyba — Pareigūnai — Socialinė apsauga — Profesinė liga — Visiškas nuolatinis invalidumas — Prieiga prie asmens bylos — Kelionės išlaidų atlyginimas — Prašymas sumokėti palūkanas)

9.2.2013   
            
            
               LT
            
            
               Europos Sąjungos oficialusis leidinys
            
            
               C 38/21
            
         2012 m. gruodžio 13 d. Bendrojo Teismo sprendimas byloje A prieš Komisiją
   
   (Byla T-595/11 P) (1)
   
   (Apeliacinis skundas - Viešoji tarnyba - Pareigūnai - Socialinė apsauga - Profesinė liga - Visiškas nuolatinis invalidumas - Prieiga prie asmens bylos - Kelionės išlaidų atlyginimas - Prašymas sumokėti palūkanas)
   2013/C 38/36
   Proceso kalba: prancūzų
   
      Šalys
   
   
      Apeliantė: A (P., Prancūzija), atstovaujama advokatų B. Cambier, A. Paternostre ir L. Levi
   
      Kita proceso šalis: Europos Komisija, atstovaujama J. Currall ir J. Baquero Cruz
   
      Dalykas
   
   Apeliacinis skundas dėl 2011 m. rugsėjo 14 d. Europos Sąjungos tarnautojų teismo (trečioji kolegija) nutarties byloje A prieš Komisiją (F-12/09, dar nepaskelbtas Rinkinyje), kuriuo prašoma panaikinti šią nutartį.
   
      Rezoliucinė dalis
   
   
               1.
            
            
               Nebėra reikalo nagrinėti apeliacinio skundo dėl 2011 m. rugsėjo 14 d. Europos Sąjungos tarnautojų teismo (trečioji kolegija) nutarties byloje A prieš Komisiją (F 12/09, dar nepaskelbtas Rinkinyje) tiek, kiek jis susijęs su prašymu panaikinti 2008 m. balandžio 28 d. sprendimą ta dalimi, kuria atsisakoma išmokėti preliminarią išmokos sumą, kaip tai numatyta bendrųjų taisyklių 19 straipsnio 4 dalyje, ir taikyti Pareigūnų nuostatų 73 straipsnio 2 dalies b punktą, o taip pat prašymu priteisti iš Komisijos žalos atlyginimą, kaip tai numatyta šiame straipsnyje.
            
         
               2.
            
            
               Likusią apeliacinio skundo dalį atmesti.
            
         
               3.
            
            
               Kiekviena šalis padengia savo bylinėjimosi išlaidas.
            
         
      (1)  OL C 49, 2012 2 18